Europos Parlamento rezoliucija dėl būsimų Europos ateities apmąstymų laikotarpio etapų ir analizės



Oficialusis leidinys 300 E , 09/12/2006 p. 0267 - 0269



P6_TA(2006)0263 Apmąstymų laikotarpio būsimieji etapai ( 2006 m. birželio 15 ir 16 d. Europos Vadovų Taryba) Europos Parlamento rezoliucija dėl būsimų Europos ateities apmąstymų laikotarpio etapų ir analizės Europos Parlamentas, - atsižvelgdamas į Sutartį dėl Konstitucijos Europai; - atsižvelgdamas į savo 2005 m. sausio 12 d. rezoliuciją dėl Sutarties dėl Konstitucijos Europai [1], - atsižvelgdamas į Europos Vadovų Tarybos 2005 m. birželio 16- 17 d. susitikimo išvadose pateikiamą Europos Sąjungos valstybių ar vyriausybių vadovų 2005 m. birželio 18 d. deklaraciją dėl Sutarties dėl Konstitucijos Europai ratifikavimo, - atsižvelgdamas į 2005 m. gruodžio 15- 16 d. Europos Vadovų Tarybos susitikimo išvadas, - atsižvelgdamas į savo 2006 m. sausio 19 d. rezoliuciją dėl apmąstymų laikotarpio: diskusijų dėl Europos Sąjungos vertinimo struktūra, temos ir pagrindai [2], - atsižvelgdamas į Darbo tvarkos taisyklių 108 straipsnio 5 dalį, A. kadangi kai kuriose valstybėse narėse iš tiesų pradėtos diskusijos dėl Europos Sąjungos ateities, į kurias įsitraukė politikos veikėjai ir piliečiai, tačiau išsamios diskusijos vyksta dar ne visoje Sąjungoje, ypač ne visose valstybėse narėse, kurios iki šiol dar neratifikavo Sutarties dėl Konstitucijos Europai, B. kadangi Europos Sąjungos institucijos prisideda prie šių diskusijų organizuodamos viešus diskusijų forumus, įskaitant forumus internete, savo darbo vietose, taip pat ir pasirinktose valstybių narių vietose, tačiau dabartinis planas D dėl demokratijos, dialogo ir diskusijų dar nepasiekė Sąjungos plačiosios visuomenės, C. kadangi bendrame Europos Parlamento ir Sąjungos valstybių narių nacionalinių parlamentų narių susitikime, įvykusiame 2006 m. gegužės 8- 9 d., buvo pradėtos tarpparlamentinės diskusijos šiuo klausimu, D. kadangi būtina, kad šios diskusijos pasiektų visų valstybių narių, ypač dar neratifikavusių Sutarties dėl Konstitucijos Europai ir ketinančių prieš ratifikuojant rengti referendumus, piliečius, E. kadangi Sutarčiai dėl Konstitucijos Europai 2006 m. gegužės 9 d. pritarė Estijos parlamentas ir netrukus, tikimasi, jai bus pritarta Suomijoje, F. kadangi Sutartį dėl Konstitucijos Europai tuomet bus ratifikavusios 16 šalių, dvi šalys šiuo metu negali jos ratifikuoti dėl neigiamų referendumo rezultatų, kitose šalyse kilo abejonių dėl to, ar pradėti arba tęsti ratifikavimo procesą, o daugelyje likusių valstybių narių ratifikavimo procesas užstrigo, 1. patvirtina savo įsipareigojimą kuo greičiau siekti Europos Sąjungos konstitucinių klausimų sprendimo, taip pat patvirtina savo pritarimą Sutarčiai dėl Konstitucijos Europai; 2. įspėja, kad reikia vengti bet kokių mėginimų pakenkti Konstitucinėje Sutartyje pasiektam visuotiniam kompromisui, nes tai galėtų sukelti rimtų abejonių Europos politiniu projektu ir grėsmę, kad Sąjunga gali tapti silpnesnė ir susiskaidžiusi; todėl pakartoja, kad nepritaria pasiūlymams įgyvendinti pavienes konstitucinio paketo dalis ir nedelsiant sukurti tam tikrų svarbiausių valstybių narių grupes, siekiant apeiti visos Sąjungos konstitucinį procesą; 3. kita vertus, pritaria institucijų procedūrų demokratiniam tobulinimui, dėl kurio galima susitarti vadovaujantis esamų ES sutarčiųs1lygomis, pvz., pastangoms didinti kaidrumą Ministrų Taryboje, persvarstyti komitologijos susitarimą, pasinaudoti "passerelle" galimybe taikyti kvalifikuotos daugumos principą ir bendro sprendimo procedūrą teisingumo ir vidaus reikalų srityje, gerinti nacionalinių parlamentų vykdomą priežiūrą ir suteikti piliečiams iniciatyvos teisę; 4. ragina Europos Vadovų Tarybą pereiti nuo apmąstymų laikotarpio prie analizės laikotarpio, kuris tęsis iki 2007 m. vidurio, kad ne vėliau kaip iki 2007 m. antrosios pusės būtų priimtas aiškus sprendimas, kaip toliau spręsti Konstitucinės Sutarties klausimą; 5. ragina Europos Vadovų Tarybą siekti, kad visos valstybės narės aiškiai įsipareigotų per likusią pratęsto apmąstymų laikotarpio dalį taikyti jos siūlomus būdus ir priemones siekiant Europos Sąjungos mastu organizuoti ir vesti atviras ir struktūruotas vie6as diskusijas dėl svarbiausių klausimų, susijusių su Europos ateitimi; 6. ragina Komisiją pritaikyti savo D planą antrajam apmąstymų laikotarpio etapui ir skirti reikiamai lėšų numatomai veiklai finansuoti; 7. ragina Europos Vadovų Tarybą skatinti ratifikavimo procedūrų iki šiol nebaigusias valstybes nares iki apmąstymų laikotarpio pabaigos parengti patikimą veiksmų planą, kaip jos ketina išspręsti šį klausimą; 8. siūlo, kad Europos Vadovų Taryba sudarytų tam tikrą planą, kuriuo vadovaujantis, kai tik bus tinkamas metas pagal politinių įvykių kalendorių, būtų galima pradėti konkretų dialogą su atstovais tų šalių, kuriose per referendumą buvo nepritarta Konstitucinei Sutarčiai, siekiant ištirti, ar yra galimybė vėl pradėti ratifikavimo procedūrą ir kokiomis sąlygomis ji galėtų būti vėl pradėta; 9. ragina Komisiją pritarti šiam siūlymui ir pateikti Europos Vadovų Tarybai detalų planą, kaip kiek įmanoma geriau jį įgyvendinti; 10. atkreipia Komisijos dėmesį į tai, kad siekiant teisiškai įtvirtinti Europos Sąjungos pagrindinių teisių chartiją, kurti Europos demokratiją ir veiksmingesnę bei labiau socialiai orientuotą Europos Sąjungą, būtina Konstitucija; 11. ragina Komisiją parengti tyrimą apie išlaidas, kurių patirta dėl to, kad Sutartis dėl Konstitucijos Europai neįsigalios 2006 m. lapkričio 1 d., kaip iš pradžių buvo tikėtasi; 12. pateikia išvadas, kurias padarė per 2006 m. gegužės 8- 9 d. Briuselyje įvykusias diskusijas su Sąjungos valstybių narių parlamentų atstovais: a) būtina tęsti Europos Sąjungos konstitucinį procesą, pagrįstą taikos ir solidarumo sąvokomis bei kitomis bendromis vertybėmis; b) nėra abejonės, kad pavienės Sąjungos valstybės narės negalės susidoroti su pagrindinėmis Europai kylančiomis politinėmis problemomis; c) plačiai pripažįstama, kad Konstitucinė Sutartis suteiktų Europos Sąjungai tinkamą pagrindą minėtoms problemoms spręsti; d) reikės išsamesnės analizės siekiant 2007 m. parengti pasiūlymus, kurių pagrindu iki kitų europinių rinkimų būtų pasiektas susitarimas; e) tarpparlamentinis dialogas dėl konstitucinio proceso, kurio partneriai yra Europos Parlamentas ir valstybių narių parlamentai, yra esminis ir jį būtina tęsti; palankiai vertina Suomijos parlamento spikerio pranešimą, kad antrasis parlamentinis forumas bus surengtas 2006 m. gruodžio mėn.; f) šiuo klausimu atkreipia dėmesį į savo pasiūlymus, kad parlamentinių forumų diskusijas reikėtų organizuoti taip, kad būtų galima intensyviai ir energingai keistis nuomonėmis, siekiant rasti bendrą sutarimą svarbiausiais klausimais, susijusiais su Europos ateitimi ir tuo, kaip toliau elgtis; 13. dar kartą patvirtina savo siekį turėti parengtą konstitucinių klausimų sprendimą iki to laiko, kai Sąjungos piliečiai dalyvaus europiniuose rinkimuose 2009 m.; 14. paveda Pirmininkui perduoti šią rezoliuciją Tarybai, Komisijai, valstybių narių vyriausybėms ir parlamentams. [1] OL C 247 E, 2005 10 6, p. 88. [2] Priimti tekstai, P6_TA(2006)0027. --------------------------------------------------